Komisijos reglamentas (EB) Nr. 2180/2003
2003 m. gruodžio 5 d.
iš dalies keičiantis Reglamentą (EEB) Nr. 3846/87, nustatantį žemės ūkio produktų, kuriems skiriamos eksporto grąžinamosios išmokos, nomenklatūrą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1], ypač į jo 13 straipsnį, ir į kitus reglamentus dėl bendro žemės ūkio produktų rinkų organizavimo,
kadangi:
(1) 1987 m. gruodžio 17 d. Komisijos reglamento (EEB) Nr. 3846/87, nustatančio žemės ūkio produktų, kuriems skiriamos eksporto grąžinamosios išmokos [2], 3 straipsnio paskutinėje pastraipoje numatyta, kad, laikantis žemės ūkio produktų eksporto tvarkos reguliavimo nuostatų, 2004 m. sausio 1 d. turi būti skelbiama nesutrumpinta grąžinamųjų išmokų nomenklatūros redakcija.
(2) Atsižvelgiant į dešimties naujų valstybių narių priėmimą, dalis paskirties vietų, numatytų Reglamento (EEB) Nr. 3846/87 II priede, turėtų būti patikslintos. Siekiant supaprastinti tvarką, šis patikslinimas turėtų būti sujungtas su kasmetiniu Reglamento (EEB) Nr. 3846/87 patikslinimu.
(3) Reglamentas (EEB) Nr. 3846/87 turėtų būti iš dalies pakeistas.
(4) Šiame reglamente numatytos priemonės atitinka visų susijusių vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3846/87 iš dalies pakeičiamas taip:
1. I priedas yra keičiamas šio reglamento I priedu;
2. II priedas yra keičiamas šio reglamento II priedu.
2 straipsnis
Šis reglamentas įsigalioja 2004 m. sausio 1 d.
1 straipsnio 2 dalis įsigalioja nuo 2004 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 5 d.